প্রেরিত যোহন
প্রেরিত যোহন (আরামীয়: ܝܘܚܢܢ ܫܠܝܚܐ; হিব্রু ভাষায়: יוחנן בן זבדי‎; প্রাচীন গ্রিক: Ἰωάννης; কিবতি: ⲓⲱⲁⲛⲛⲏⲥ or ⲓⲱ̅ⲁ; লাতিন: Ioannes; আরবি: يوحنا بن زبدي; আনু. ৬ – ১০০ খ্রীষ্টাব্দ) ছিলেন নূতন নিয়ম অনুসারে নাসরতীয় যীশুর একজন প্রেরিত। সাধারণত সর্বকনিষ্ঠ প্রেরিত হিসেবে তালিকাভুক্ত যোহন ছিলেন সিবদিয় ও শালোমীর পুত্র। তাঁর ভাই যাকোবও ছিলেন বারো প্রেরিতের একজন। প্রেরিতদের মধ্যে যোহনই কেবল স্বাভাবিকভাবে মৃত্যুবরণ করেছিলেন। অধিকাংশ খ্রীষ্টীয় মণ্ডলীর ঐতিহ্য অনুযায়ী প্রেরিত যোহন হলেন নূতন নিয়মের অনেক পুস্তকের রচয়িতা।